《秋思》
明代·李达

宵分衾裯薄，秋霜瓦上落。密林渐萧疏，月色流高阁。

空知年岁侵，颇损丝竹乐。唯赖拥鼻吟，略写怀抱恶。

傍人笑相看，吾侪亦惭怍。顾惟少年时，曾嗤燕与雀。

壮心今磷缁，形迹随冥漠。有时忽失眠，此生若无托。

揽带久临风，谁惜一杯酌？中庭树影移，斗觉天地阔。

作者简介：明凤阳定远人。永乐初以都指挥使镇守洮州，七年率兵攻西宁。进都督佥事。在镇四十年，为各族军民所畏服。正统中致仕。